《城中小筑新成夏月馀凉堪贾虽仅容膝亦颇远俗漫裁十律以畅幽襟 其十》
明代·邓云霄

仙人自说好楼居，翻得新声奏步虚。玉札已传三足鸟，罡风遥步五云车。

也知紫府曾通籍，谁道黄庭是秘书？拍手人间笑蜗角，蕊珠宫阙忆吾庐。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。